May 12,2016
అందుకే శాఖలు తెరవడం లేదు!
లండన్‌: భారత్‌ క్రెడిట్‌ రేటింగ్‌ దిగజారిన నేపథ్యంలో విదేశీ బ్యాంకులు భారత్‌లో శాఖలను తెరిచేందుకు వెనకడుగు వేస్తున్నట్టుగా 'భారతీయ రిజర్వు బ్యాంక్‌' (ఆర్‌బీఐ) గవర్నర్‌ రఘురామ్‌ రాజన్‌ అభిప్రాయపడ్డారు. భారత్‌ రేటింగ్‌ 'అత్యధిక ప్రమాదకరం' (బీఏఏ) స్థాయికి చేరడం, ఫలితంగా అధిక మొత్తంలో మూలధనాన్ని పక్కపెట్టుకావాల్సి ఉండడం తదితర ప్రతికూల పరిస్థితుల నేపథ్యంలో ఇక్కడ శాఖలను తెరవడం ఏ మాత్రం లాభసాటి కాదని విదేశీ బ్యాంకుల భావిస్తున్నట్టుగా రాజన్‌ తెలిపారు. ఇక్కడి స్థానిక కేంబ్రిడ్జ్‌ విశ్వవిద్యాలయంలో 'వై బ్యాంక్స్‌' అనే అంశంపై మార్షల్‌ లెక్చర్‌ 2015-16' అందించారు. ఆర్థిక సంక్షోభం పరిస్థితుల తరువాత కేంద్ర బ్యాంకులు ఆయా బ్యాంకులను అధిక మొత్తంలో మూలధనాల్ని పక్కన పెట్టుకొని వ్యాపార కార్యకలాపాలను నిర్వహించాలని కోరుతున్నాయని.. ఈ నేపథ్యంలో అధిక మొత్తంలో నిధులను భారత్‌లో పక్కనపెట్టి ఫబ్యాంకింగ్‌ నిర్వహించడం లాభదాయకం కాదని విదేశీ బ్యాంకులు భావిస్తున్నట్టుగా ఆయన వివరించారు.
మీ స్నేహితులకు రికమెండ్ చెయ్యండి